
Q. Horatii Flacci 

Oda L. IV, 3 (sequitur) Hispane reddita. 


Ad Melpomenem 
Romae, principis urbium, 
dignatur suboles inter amabiles 
vatum ponere me choros 
et jam dente minus mordeor invido 
O testudinis aureae 

dulcem quae strepitum, Pieri, temperas, 
o mutis quoque piscibus 
donatura cycni, si libeat, sonum, 
totum muneris hoc tui est, 
quod monstror digito praetereuntium 
Romanae fidicen lirae: 

quod spiro et'placeo, si placeo, tuum'est.. 


Roma, ciudad sehara, 
quiere que de sus vates se me cuente 
en la amable, canora 
familia; en mi su diente 
ya hinca menos la envidia roedora. 

Tu que lira de oro 

dulce haces resonar, tk que si quieres, 
Pitrede, dei coro 
de los cisnes transferes 
a peces mudos el cantar sonoro, 
si en Roma soy nombrado 
y al pasar me seiialan con el dedo 
cual miisico extremado 
dbbolo a li; yo puedo 
alentar y agradar por ti, si agrado... 

M. A. Camo. 


PECO MENDA MOS 

a nuestros tectores y amigos que tomen el disolverwe^ 
por excelencia dei Acido Orico el 

URODONAL 

pars curarse de reuma y demas manifestaciones 
dei artritismo. 

De forma erunt praeteriti perfecti 

Cum quidquam apud pogtas reperimus a consuetudine abhor¬ 
rens communiter tradita, illud ab iisdem ex potestate quam habent 
«quidlibet audendi» factum esse facile censemus. Saepe autem ad 
eam potestatem confugere non erat necesse, si linguam Latinam bene 
noveramus. Poetae quidem, ut decet, profundam linguae habent cog¬ 
nitionem et ideo sine religione sibi formas usurpant rariores quae, 
quamquam legitimae, vulgo remanent ignotae atque inusitatae. 

Ut ad rem cito veniam quam dicere suscepi, quis non credat 
Vergilium ex necessitate tantum metrica adhibuisse formam brevem 
£runt in praeterito perfecto in illis versibus: 

Matri longa decem tulerunt fastidia menses 

(Bac. IV, 61) 

Miscu&runtque herbas, et non innoxia verba. 

IGeorg. m, 283 ) 

Obstupui steturuntque comae et vox faucibus haesit? 

(Aeneid. II, 774) 

Et tamen legitima est illa forma quam acceperunt alii quique 
vates quotiescumque, sponte fluente carminum rivulo, obiter sibi 
objiciebatur, quod non minimum est legitimitatis argumentum. Apud 
veteres habemus auctores hujus modi facti et Plautum et Terentium 
et Lucretium Carum, quorum sufficiat singulorum unum tantum 
exemplum proponere: 

DliP '- 1 qui domi o tio- si dor-m ierunt decet 

(Plaut. Pcien. 21) 

Henan-dri Eunuchum, post-quam aedi-les em£-runt (2) 

(Ter. Eun. Pr. 20) 

Cum semel institg-runt ves-tigia certa vi-ai <3) 

(Lucr. 1, 407) 

Cum Vergilio in aurea aetate non dissentit Horatius, qui ter 
saltem formam brevem retinuit: 

Vergili o adnu£-runt gau-dentes rure Ca-menae 

(Serm. I, 10, 45) 

Ad hunc fremen-tes ver-tSrunt bis mil le equos 

(Epod. IX, 11) 

Di tibi diviti-as dede-runt ar-temque fru-endi 

(Epist. 1, 4, 7) 

Praeterea brevis hujus formae testes etiam habemus Tibullum, 
Ovidium, Martialem: 

Nec citha-ra, inton-sae profu£-runtVe co-mae 

(Tibul. II, 12) 

Nec stete runt in te virque pa-terque me-us 

(Ovid. Her. VII, 166) 

Nec tua defuerunt verba, Ta-lasse, ti-bi 

(Martial XII, 42, 4) 

Phaedrus eadem forma gavisum esse dixeris, quam sexies sal¬ 
tem in fabulis nullo labore inveni: 

Felis-que catu-lis prae-bu^runt dapem. 

(Lib. II. IV, 24) 

Illis rever-tor hos-tis, qui me lae serunt 

(Lib. III II. 19) 

Pueri-liter luden-tes for-te inspe-xdrunt. 

(Lib. III. VU1, 5) 

Hirci maeren tes in-digna-ri coe-p£runt 

(Lib. IV. XVI, 2) 

Numere-mus age-dum, qui-depren-si perierunt 

(Lib V. IV. 10) 

Quorum in-ter viMos can-cri simul ut hae-s£runt 

(Append. XX, 4) 

Neque putent lectores me omnes et singulos hausisse poetarum 
versus, qui eam prodant, quam male vocant licentiam. Ricciolius, 
qui in prosodia Latina auctoritate pollet nondum superata, praeter 
voces adlatas in quibus luculenter adparet brevis illa forma, addit 
etiam sequentes in variis scriptoribus inventas: abierunt, adfuerunt, 
biberunt, considerunt, dediderunt, defuerunt, excierunt, inpulerunt, 
occiderunt, palluerunt, potuerunt, praestiterunt, prodiderunt, sump¬ 
serunt, tenuerunt, tulerunt, transtulerunt: atque certum est eum uni- 


(1) Haec littera u in hoc iambico brevis fit ut saepe alias apud veteres — (2) Iambicus est catalectus,— 
(3) Viat idem est ac viae destructo diphthongo quo in casu et a et i fiunt longae. 

versas ejusmodi voces nondum conlegisse. Unde recte praeter erunt 
et ere legitimus quodammodo est exitus praeteriti in 6runt. 

Id ideo conjicere quoque licet ex facilitate quam habuerunt La¬ 
tini eam syllabam supprimendi non solum antiquissimi, ut dedrot 
pro forma pleniore dederont (dederunt), sed etiam posteriores ut 
amarunt pro ama(ve)runt et similia, unde in linguam Hispanicam 
quae ex vulgari Latinae corruptione formata est, illam contractam 
accepimus formam: amaron. Quod similiter accidit in lingua Fran- 
cogallica, Neo italica et Rumana, (11 

Tandem lex est communiter accepta apud philologos brevem 
fuisse quondam apud Latinos e tonicam quae in linguam Hispanicam 
devenerit te; sic tenet=tiene, venit=viene, decem=diez, pelagus= 
pielago, sexcentaque alia. Quomodo ergo exceptionem explicabimus 
in venerunt—vinteron, dederunt=dieron, fecerunt=hicieron, conce- 
perunt=concibteron et similia? Nullam in re inveniemus difficulta¬ 
tem, si id concedimus, quod aliis constat ex capitibus: apud anti¬ 
quissimos nempe formam erunt praeteriti brevem fuisse, eamque 
quantitatem in vulgari sermone perstitisse, atque ex eo ad nostram 
linguam promanasse peculiari aliarum syllabarum ratione. 

Quid igitur? Licebit ea forma uti? Eatenus sane licebit, nostro 
quidem judicio, quatenus aliis soloecismis utuntur poetae, namque 
id verum soloecismum esse non dubito, seu formam quae apud anti¬ 
quiores Latinos etiam in prossa oratione esset communis. 

Emmanuel JOVfi, C. M. F. 


Conloquium in schola 


Etiamoum tempus est 

Serarius. — Quo festinas, Jacobe? 

JacOBUS. — In ludum literarium. 

S .— Vide ut blandiatur caelum; eo nobis 
utendum hodie. 

}. — At si temperi ludo non adfuerimus, 
actum est de pelle nostra; schola hinc 
longe abest. 

S. — Hac quidem exparte nihil est periculi. 
(Clam horologium educit et mani- 
cellam retrahit) Inspice horologium; 
manicella nondum sesqui octavam teli- 


Atio es tiempo. 

Serapio-— <-A d6nde vas con tantas pri- 
sas, Santiago? 

Santiago,— Pues a laescuela. 

Ser. — |Qu 6 bueno estd el dia para gozar 
de 

Sant. — Pero es que si no llegamos a 
tiempolopagar&n nuestras espaldas; 
la escuela estd aiin muy lejos. 

Ser,—L o que es por eso no te apures. 
f Saca a escondidas el relojy lo atrasa J. 
Mira aiin no son las ocho y media: 
aiin tenemos m&s de media hora. 


(T) I. Valaori Vergilius —Viata sl opera poetului Publius Vergilio Maro. Volum commemorativo-Publlcat 
de Rcvista Clasica. 

git; plus ergo triginta minutarum-sunt 
ante horam scholae. 

J _— Quid ais? nonde modo octavam et do¬ 
drantem audisti? Nunc jam decem mi¬ 
nutae absint a nona. Currit sero, mihi 
crede, horologium tuum. 

5.— Quin potius, recte metitur ut nihil su¬ 
pra... Abs dubio tuus te fefellit audi¬ 
tus. 

J ..—'Quoquo modo est, interdum mentiun- 
dur horologia... 

%. — Meum non mentitur. 

i] .—'Nunc jam quid faciam nescio. 

S. — Omnia tu religioni habes. Adside me- 
cum, metumque pone. 

j] , — Modo ne tardi ad scholam veniamus, 

tuae indulgeo voluntati. Vide, nunc 
accedit Johannes et quidem properat. 

S. —(Subrubeus) Ne praepedias eum quem 
aliquod negotium festinanter sollicitat. 

Johannes. -(Versus ad Illos) Quid mo¬ 
ram facitis? Vixdum propii veniemus 
in scholam. 

S .—In Serapii horologio nondum octava 
est cum dodrante. 

Johan. — Utpote? (ad Seraplum) Nonne 
ante dimidiam horam mihi adcurrens 
tuum meo aptasti horologium? 

S.—(Pudore subfusus) Substitit horolo¬ 
gium meum. 

Johan, — Absonum! Modo chordam ejus 
intendisti, quo modo tam cito tendi- 
culum defecerit? 

J. —(ad Seraplum) Artes tuas novi; tuum 
mendacium, non meus me fefellit au¬ 
ditus. Retro manicellam traxisti cum 
habere nos reliquas minutas ad trigin¬ 
ta diceres. 

Johan. — Magistro dabis poenas, si facinus 
hoc tuum ejus perveniat ad aures. 

S.—Ignoscite mihi, quaeso. (Omnes tres 
ad scholam properant). 


Sant. — <tQu£ dices? <iNo oiste poco Ka' 
lo» tres cuartos? A lo m£s, a lo meis, 
faltaran diez minutos para las nue- 
ve. Tu relof se ha dormfdo... 

Ser. —jlmposible! Va como el' mejor... 
Tusotdo» si que te habran enganado. 

Sant. — Pueefe ser, pero tambifn' los re- 
lojes se-equivocan. 

Ser.—E lmfo, no. 

Sant, —Pues casi me haces dudar... 

Ser, — D£jate de escrupulos y dfe temo- 
res; stentate aqui a mi lade. 

Sant. —Con rnucho gusto, pero- cuidado' 
con que lleguemos tarde a la escue- 
la. jMiral Por alI6 viene Juan, y cor- 
riendo... 

Ser.— f Algo sonrojado) No ie detengas, 
que algdn grave negocib le traerh 
preocupado... 

Juan.— ( Dirigiendose a ellos). iC6mo os 
detendis? De seguro que llegamos- 
tarde. 

Ser.—E n mi reloj aiin ntr son los- tres 
cuartos. 

Juan —iPero es posible? (Dirigiendose a 
Serapio). <:No veniste a mi hace me¬ 
dia hora, para ponerlo acorde con el 
mio? 

Ser. — (Avergon^ado) Se ha parado mi 
reloj. 

Juan.— |No puede serr Si le diste cuerda 
hace unos momentos... iCdmo se ha 
podido gastar tan aprisa? 

Sant —(A Serapio) Ya he cogido tu em- 
buste; tus mentiras me han engafia- 
do, no mis ofdos. Atrasaste el reloj 
cuando me dijiste que ahn faltaba 
m£s de media hora para las nueve... 

Juan. —No te escapas de una buena tun- 
da, si el maestro llega a enterarse 
de tu fechoria. 

Ser.—P or favor, perdonadme. (Los tres 
- van corriendo a la escuela). 

NOVA ET VETERA 


« 3 11 40 n * a <* 9 i n 43 



Picrisque sane assiduis Palaestrae lectoribus adjunctae birotae seu bicycii 
pictura in mentem, aperto fasciculo, veniet. Ea nimirum in Candidato Latino 
hujus Aova et Vetera sectionis postremus numerus ornabatur. At vero auxilio 
hodie erit nobis ad aliquos paragraphos, qui id amantibus Latini sermonis sint, 
quod agro sunt repastinationes. Birotam in primis id vehiculi genus nuncupa¬ 
mus, a vocibus bis et rota, quasi eae sint in adparatu praecipuum. Vocabulum 
vero hoc est origine adjectivum, birotus, a, um, quod antiqui Latini cuilibet 
duas habenti rotas vehiculario currui adscribebant. Mirum hinc certe non est. 
si in lexicis quoque recentioribus omnibus eodem fere modo id exprimatur 
vehiculi, in eis scilicet notio circuli seu rotae potissimum emergit. Enimvero; 
Galli vehiculum vocant bicyclette; Itali, bicicietta; Hispani cum Catalaunis, 
bicicieta; Portugalenses, bicydeta; Angli, bicycie, quae nomina omnia idem 
sonant ac duplex circulus seu rota. Germani tandem Fahrrad nuncupaverunt 
birotam, quae quidem composita vox «itineris rota» nostra interpretatur lin¬ 
gua. Birotam commode etiam adpellabis bicydum ex analogia cum recentio¬ 
ribus loquelis, a voce Latina bis et a Graeca xuxXo; (circulus), quamquam bi- 
rota magis placet, quae et fonte sit purior, et a Latinis, etsi sensu diverso, 
jam saepius usurpata. 

Birota in simplicioribus et commodioribus vehiculis adnume rari oportet 
omniumque fortunae hominum suffragatur. Ejus praecipuae partes, ut ex ta¬ 
bula adposita vides, sunt: quadrum (6), quod octo conflari tubulis solet, ho- 
rumque quattuor ut plurimum in trapezii modum aptantur. Flexorium (12), 
quod vehiculo hinc inde gubernando inserviat. Duae rotae (22) pneumaticis 

(17) instructae, quarum quidem diametrum 0*70 vel 0'60 metrorum est. Prae¬ 
ter has rotas sunt duae aliae dentatae (19), altera scilicet biellae (1) pedalium 

(18) aptata, altero vero rotae posteriori, quae adparatui sustentaculo erit. 

Catena {A), Qalle dicta, quae motum ex una in alteram dentatam transmittat. 
Sessibulum (24), quod nulli deficere quit vehiculo. Exstant et alia minoris mo¬ 
menti organa: bucina, frenum, laterna... in tabula autem sequentia connume¬ 
ramus, commodi gratia, instrumenta: 

1 Biella 6 quadrum 11 luticipulum 16 tendiculum 21 radius tangens 

2 bucina 7 modiolus 12 flexorium 17 pneumaticum 22 rota 

3 bursa 8 laterna 13 furcula 18 pedale 23 rota rectrix 

4 catena 9 frenum 14 canthus 19 dentata (rota) 24 sessibulum 

5 guajacum 10 antlia 15 capulus 20 radius directus 25 valvula 

Pauca innuemus hic de historia birotae, vel dicam, de similibus, quae 
eam praeierunt, vehiculis. Ante annum 1893 nondum erat in usu birota, sed 
alia rudiora vehicula. Anno enim 1790 clarus Sivrac celeriferum invenit, ex 
quo mox originem sumpsit vehiculum draisiana, in qua rota antica regibilis 
erat. Pedibus haec duo vehicula agitabantur, qui quidem vicibus alternis solo 
innitebantur. Anno 1865 currente Michaox anteriori rotae duo aptavit pedalia. 
Hinc velocipedum tandem oritur, quod usque ad annum 1889 hodiernam for¬ 
mam non habuit. Ex velocipedo vero bicyc/us derivatur, duabus scilicet rotis 
adparatus constans vehicularius, in quo antica longe erat posteriore gran¬ 
dior. Etsi bicycli rectio nostrae birotae facilior, tamen casus graviores erant. 
Inde bicyclus, eunte die, esse dessiif, et birota tandem tenuit principatum. 
Birota vero, ut omnia humana, et aequa et iniqua tempora vidit et fortasse 
ipsa in non usam veniet. Id autem dico de birota pedum propulsione agitata, 
quippe quae maltotiens motorio instruitur et tunc motocyclus audit. 

Exstant alia duo ad birotae modum vehicula exstructa, quae nomen quo¬ 
que a rotarum numero accipiunt: tiicyclus, quadiicydus. Ea in genere oneri¬ 
bus vehendis inserviunt, neque unquam pede sed motorio gubernari solent. 
Alia tandem vehiculorum genera in Candidato depicta fuerunt (automobile, 
hydroplanum, trahacu/um), quae rursus fortasse in eorum potissimum com¬ 
modum pingenda curabo, qui Candidatum nec cognoverunt, neque, cum fasci- 
cnli jam jam non exstent, cerie cognoscent. Hic vero diversa adducam vehi¬ 
culorum nomina, variis in fasciculis Commentarii disseminata. 

Omnia ea vehicula facile in tria genera distrahuntur: alia enim homini 
oneribusque trahendis, alia marium aequori arando, alia a&ri metiendo inser¬ 
viant: 

Automobile* serracum navigium 

(1) autotraha* taximetrum* paro 

carpentum traha phaselus 

carruca (4) trahaculum* ponto 

(2) circumveha* (5) transveha* prosumia 

coVinnus (6) vaporitraha* (8) pyroscapha* 

currus vectaculum. ratis 

(3) electriveha* Celox scapha 

metropolitanum* corbita submarinum*. 

pilentum lembus (9) Agrivola* 

plaustrum linter afiroplanum* 

raeda (7) loricata* (10) alivehes* 

(1) Caml6n.~(2) Autobii*.—(3) Tranvla. — (4) Tren.— (S) Omnibus.—(6) Locomotora.—(7) Acoraia- 
do.—(8) Vapor.—(9) Avloneta.—(10) Avl6n. 

autogyrus* helicopterum* (1) regibile* 

biplanum* hydroplanum* sesquiplanum* 

globus* monoplanum* triplanum* 

Ex his denique vocabulis, quae innui, stellula notavi aitera, altera nulla. 
Haec autem sunt vocabula, quae in lexico Latino ipse reperies, etsi hodier¬ 
num. cui aptantur, vehiculum antiqui sit non omnino parile. Illa vero eo ex¬ 
structurae recentioris sunt, quod ab eis significatae res a veteribus Romanis 
non cognoscerentur. Sermonem de nonnullis vehiculorum vocabulis scite 
habuit anno 1923 et seqq.in Alma Roma P. JOVfein epistulari commercio cum 
Avenario et Fornario, clarissimis viris. Ibi, igitur, sodes et originem et natu¬ 
ram aliquorum de re vocabulorum invenies. Et, ut nunc est, de vehiculis satis. 

i. GonzAlbz, C. M. F. 


De Johanne Santolio poeta 

Nuper, cum in bibliothecam venissem nostram, ut quaererem nescio quid 
librorum, oculi inciderunt in colligatos fasciculos commentariorum po£ icorum 
quibus «Gottesminne» germanice, «Amor Dei» latine nomen est, vel potius 
fuit, nam prodire libelli dudum desierunt. Erraticum volumen, cum post annos 
non paucos conspexissem et in memoriam redisset me quondam ex illis libel¬ 
lis, vel, ut verius dicam, ex formis litterarum vel typorum in illis foliis adhibi¬ 
torum nonnihil utilitatis percipere: revolvo. Ecce offeruntur oculis strophae 
Latinis conceptae verbis, quas diligentius intuers cognovi Iohannis Santolii 
esse, hymnographi saeculi septimi decimi. Quae de eo homine et de hominis 
arte in iliis foliis proposuit Pierre Paulin, ea carptim propronere lectoribus 
Palaestrae induxi animum hoc libentius, quod intellegere videor poeticam 
Santolii praestantiam et, Latinam elegantiam plurimis incognitam esse. Ego 
certe nunquam audiveram nomen. Nec mirum, si quidem Alexander Baumgart- 
ner, Jesuita, in praeclarissimo opere de historia liiterarum totius mundi, quae 
est «Geschichte der Weltliteratur», cum multos Santolii aequales collaudaret, 
ipsius Santolii ne nomen quidem indicavit. Frustra viri tam insignis nomen 
quaesivi etiam in insigni Herderiana encyclopaedia, frustra in insigni Brocchu- 
sia, frustra in quadam Germanorum Ecclesiastica encyclopaedia mullorum 
tomorum et cetera praestantissima: Solus Larousse meus ut pogtae popularis, 
duabus lineolis absolvit gallice tam celebre nomen: Santolius Johannes, unus 
ex recentioribus pogtis Latinis, sacrorum compositor hymorum, natus est Lu¬ 
tetiae Parisiorum; vita continetur annis 1630 et 1697. 

Santolius igitur, cujus nomen gallice Santeul est aut Santeuil, nobili na¬ 
tus est loco IV Idus Majas anno 1630. Pater faciebat mercaturam. Ad humani¬ 
tatem informatus est primo In collegio S. Barbarae, post in celeberrimo Jesui- 
tarum collegio, cui nomen erat ex Ludovico Magno inditum, nam vocabatur 
Collkge Lou/s !e Grand. Hic mature excoli coepta est facultas poStica Santolii 
per Patrem Cossartum, cui, quoad vixit addictus mansit. Celerrimi adolescens 

(1) Dlrljlble. 

ingenii, cum vigesimum aelafis attigisset annum, regularibus canonicis S. Vic¬ 
toris se sociari petiit. Ibi cum factus esset subdiaconus, veritus celsitudinem 
sacerdotii, in eo gradu sibi perpetuo manendum decrevit, neque quisquam 
primis annis vitae ejus monasticae suspicatus est adolescentem carentem pu¬ 
blico futurum esse in celeberrimis Ecclesiae pogtis. 

Principio ex hujus monachi cella soluta folia in publicam efferebant poeti¬ 
ca temptamina, tam elegantia, ut etiam primariis viris magnopere probarentur. 
Neque ea sacra carmina erant. Ut tum plurimi pogtae «Solarem regem» cane¬ 
bat et ministros ejus et quae in regia aula facta erant. Epithalamia, inscriptio¬ 
nes, epigrammata jam non cessarunt ex Santolii profluere calamo. Cui brevi 
ad summos viros patuit aditus, quos tenebat non modo laus viri po&tica, ve¬ 
rum etiam comitas et mira morum facilitas. Ne tamen vitae ejus deesset illa, 
quam Christus apud Matthaeum «diei malitiam» vocat, acerbe tulit quae contra 
eum scripsit Carpentarius, litteratus, et quandam cum jesuitis contentionem, 
quibus de rebus alio loco dicemus uberius. Praeterea Bossuetus ille hortari 
non destitit hilarem hominem, ut, omissa Musa profana, vires ingenii universas 
sacrae deferret poSsi. 

Postremos vitae annos cum dignitate inter amicos egit, dum funesto casu 
abreptus est. Anno enim 1697 reversus a coenobio Trappensi. cujus abbati 
amicitiae vinculis conjunctus erat, Divionem se contulit ad Burbodem ducem, 
qui in ea urbe ordinum Burgundiae conventum agebat. A. d. III Non. Sext. 
questus de acerbis doloribus pectoris, vesperi ejus diei cenae interfuit. Pos¬ 
tridie primo consuetam recepisse visus est alacritatem, sed paulo post saevis 
correptus torminibus mortuus est ipsis Nonis Sext. Nullum cerneres ejus ne 
in summo quidem cruciatu corporis impatientiae signum. Verisimile est mor¬ 
tem maturatam esse vino, cui convivae clam admiscuissent Hispanicum taba¬ 
cum, ut experirentur, quid ex ea potione caperet poetae ingenium incitamenti. 
Corpas Santolii primum depositum Divione in ecclesia S. Stephani, inde 
sumptu Burbonis Lutetiam, in abbatiam S. Victoris, quae cum anno 1800 des- 
trueretar, ossa Santolii in ecclesiam S. Antonii delata sunt, postremum inde 
anno 1818 in ecclesiam S. Nicolai du Chardonnet. Nunc, antequam ad Sanfo- 
lii poesin venimus, paucis verbis ejus notandi videntur mores. Et nulla quidem 
ejus vita conspergitur macula turpitudinis, at per totam vitam nimium sibi ipse 
placuit, nimium apricabatur in poematum suorum et praecipue hymnorum glo¬ 
ria. Et si ratio Christiana postulare videatur de mortuorum vitiis, ut quam 
cautissime dicamus, tamen Santolina ambitio tam manifesta est tamque firmis 
publicisque testimoniis consignata, ut eam, qui hominis inspiciant vitam, non 
extemplo oculis deprehendere non possint. Ejus igitar ambitionis fuit, quod 
hymnos a se compositos publicis locis declamabat cum serio gesto et distorto 
vultu, quod currebat in ecclesias, ubi daretur hymnorum suorum frui concentu. 
Itaque Nicolaus Boileau, aequalis Santolii, facere non potuit, quin ineptien¬ 
tem sale morderet satyrae: «Quoties,—inquit.—hunc video monachum sub ec¬ 
clesiarum foribus stantem et distorta facie recitantem versus a se scriptos de 
caelicolis, cum video foedum os diducentem et gesticatantem manibus, diabo¬ 
lum ipsam videre videor, quem Deas coggerit laudare Sanctos; Santolius pa- 

tabat se, quibus transmitteret carmina sua, eos tanto afficere gaudio ot expen¬ 
sis mitteret acceptorum. 

Cum Ludovico XIV regi, mortuo erigeretor statua, de ia Feuillade mare- 
schallus poetis certamen indixit, quis eorum elegantissimam inscriptionem 
latine conciperet. Tum ad se arcessit Santoiium «pogfam urbis». 

Quid ille? Raeda se velle pervehi; pervectum satis fastidiose cum mare- 
schallo locutum ferunt et in sermone dixisse: «At hercle dignus non es, qui 
Santolii in Parnasso syrma portes». Et cum ille ostendisset inscriptionem jam 
traditam a Marturino Rggnier, indignatus id genus ineptiarum inutile et nullius 
flocci esse dicebat. Neque tamen postea vicit ea inscriptio, quam Santolius 
conflavit, data palma cuidam tertio. Nihil potuit accidere Santolic acerbius. 

Quid plura? La Bruyfcre descriptor morum Gallus, natus anno 1645, mor¬ 
tuus anno 1696, Santoiium sic depingit: «Talem fingite: nunc nobilem homi¬ 
nem et suavem, affabilem et facilem, tum repente irascentem et acrem, vehe¬ 
mentem et stomachosum; hominem fingite simplicem, liberum, credulum, 
loquacem, leviculum: ne multa, canum fingite infantem». Idem confirmat San¬ 
toiium vituperatorum suorum et effodere videri velle oculos et tacite in suam 
utilitatem eorum convertere monita. 

Neque tamen tanta affectatio gloriae ex prava natura proficiscebatur, sed 
assiduis sermonibus hominum nimium laudantium facultatem poeticam mona¬ 
chi factum est, ut is paulatim sibi videretur, qui dictitaretur, eximius rex eorum, 
qui tum fuerunt, poetarum Latinorum. 

Et tamen nefas erat incorruptam tangere Santolii puritatem. Nam id factam 
est eo libro qui Santoliana inscribitur, qui sine auctoris nomine editus est in 
Balavia, quem librum statim notaverunt et detestati sunt canonici S. Victoris. 

Santolius sibi ipse suae erat conscius debilitatis, et, si plus habuisset 
constantiae, haud dubium quin eam penitus fuerit exstirpaturus. Quem non 
verba moveant, quibus interdum animum aperit in litteris amicorum? Vehe¬ 
menter inquit vereor, ne totam jam tulerim mercedem, qui nimium quantum 
laudes captaverim hominum. Et ad quendam canonicum urbis S. Quintini; 
«Nullos ille martyr vester majores expertus sit cruciatus, quam ex illis, quos 
ego homo oppletus peccatis, scripsi ei hymnis, quos, si tu ipse scripsisses, 
Quintinum, mihi crede, majore affecisses gaudio. Sanctos enim homines de 
Sanctis scribere oportet. Nam Sanctos, si imiteris, majoribus ornes laudibus, 
quam verbis aut concinno carmine». Deinde illa reverentia, quae Santoiium 
retinebat a sacerdotio, quid, nisi eximiae cujusdam pietatis signum est? Et 
quae scribebat sacra carmina, fundebat ex animo, qui ea nocturnis ante altaria 
meditationibus et divinis conioquiis imbiberat. 

Anoreas AVENARIUS, s. v. u. 

CURSUS GYMNASTICUS 

CICERO ATTICO 11 SAL. 

Scr. in Tarentino XIVK. Maj. a 58 a. Ch. (Ad Att 3, 6) 

Non (2) fuerat™ mihi dubium,^ quin te Tarenti (5) aut Brundisii 
visurus essem, idque^ ad multa pertinuit, m in eis, iS) et ut in Bplro {9) 
consisteremus et de reliquis rebus (10) tuo consilio (n) uteremur . (12) Quo- 
niam (13) id non contigit, (u) erit hoc quoque in magno numero (15) nostro¬ 
rum malorum . (16) Nobis iter est in Asiam, maxime Cyzicum . (17) Meos 
tibi commendo. Me vix misereque (,8) sustento . (W Data XIV K. Majas 
de Tarentino . (20> 


ADNOTATIONES 


1) Atticus: T. Pomponius (a. 109-32 
a. Ch.). cognomento Atticus ex diutur¬ 
na Athenis commoratione; eques Roma¬ 
nus. Ciceroni conjunctissimus; opibus, 
liberalitate, eruditione, doctrina maxime 
praeditus fuit. Libri 16 qui exstant epis¬ 
tularum Tullii ad Atticum, et alia pari¬ 
ter scripta eidem dicata, maximum sig¬ 
nificant monumentum mutuae ac con¬ 
junctissimae amicitiae; ac profecto vera 
sectatus est Seneca ( Epist. 21, 7) dicens: 
«Nomen Attici perire Ciceronis epistulae 
non sinunt»-Praeclarae Attici virtutes in 
Cornelio Nepote justum habuerunt prae¬ 
conium; de illo pulcriorem descripsit vi¬ 
tam. 

2) Non: Latini negantes rei qualita¬ 
tem usurpant non, estque communior 
negandi particula; cum vero rem seu 
existentiam negant ne sive haud magis 
adhibent. Ne verbis compositis (ne-quic- 
quam)e t orationibus quoquo modo pro¬ 
hibentibus conjungitur, sic: «timeo, cu¬ 
ro ne sit»; timeo, curo de non existentia 
hujus vel alterius rei.— Haud adhaeret 
praesertim adjectivis atque adverbiis, 
significationem vocis, cui jungitur, ne¬ 
gando: haud magnus, haud dubius, 
haud sane. Vix apud probatos auctores 


praeit verbis, nisi in locutione haud scio 
an: quae quidem formula idem est ac 
fortasse: cf. tamen (Cic. Nat. D. 2, 57): 
«Haud., erravero;» sed in orationibus, 
apud eundem Tullium, nusquam inveni¬ 
tur nisi in laudata locutione haud scio 
an. Est negatio simplex majoris vis ac 
ponderis apud Latinos, tf) 

3) . Non fuerat-. Notat dubium jam 
finitum esse, si vero scripsisset Tullius 
non erat..., adhuc aliquod remaneret du¬ 
bium, i. e. spes Atticum Tarenti aut 
Brundisii videndi et conloquendi. 

4) . Non fuerat mihi dubium quin., 
te visurus essem: Cum propositio pri¬ 
maria non fuerat dubium, in tempore 
inveniatur praeterito, < 2 > juxta consecutio¬ 
nem temporum, construi debet oratio 
subordinata cum subjunctivo temporis 
praeteriti (visurus essem, viderem, vi¬ 
dissem). Oratio subordinata est futura 
comparate ad primariam: «No dudfe que 
te veria (despuas, mds tarde)», sed com¬ 
parate ad momentum in quo loquitur est 
praeterita: «No dud£ que te veria (pero 
ha pasado ya la ocasi6n)», ex quo effici¬ 
tur ut tota oratio praeterita remaneat. f 3 > 

5) . Tarentum: Urbs Italiae inferioris 
in Calabria, ad sinum Tarentinum ex qua 


(1) De his particulis negativis cf Barrault, Trait6 dea Synom. Lat. n. 362 {:». 1853).— (2) Tempora prae¬ 
terita praecipua sunt praeteritum imperfectum, plus quam perfectum et non nunquam perfectum iu dicativi et 
subjunctivi, Cf. Rlemann. Sgtt. tat. § 236 (1920)—(3) Cf. Riemann, Syttt. Lat § 236, 

urbe sibi nomen est' adeptus, nobilis 
tempore Romanorum fuit portus, locus 
salubris ac fertilis. Brundisium: oppi¬ 
dum et portus Calabriae in Hadriatico 
mari, unde Dyrrachium adpellebant na¬ 
ves in Graeciam recta aditurae,—Urbes 
et parvae insulae primae ac secundae 
declinationis, quae per singulare flectun¬ 
tur, locum ubi exprimentes, genitivum 
expostulant. 

6) . Idque: Saepe pro demonstrativo 
id et conjunctione que relativum solum 
usurpatur: Quod ubi audivit=atque id, 
id autem ubi audivit; non licet tamen 
conjunctionem adnectere relativo: Quod 
autem ubi audivit, quod recte inproba- 
tur. 

7) . Ad multa pertinuit: «Esto con- 
venia, tenfa su importancia para muchas 
cosas». Cf. «Cum virtutibus tum etiam 
fortuna, si quid hoc ad rem pertinet, or¬ 
natus» (Cic. Ad fam. 13, 13); «Si es que 
tiene alguna importancia para el asun- 
to...» —Pertinet majore vi ac pondere 
pollet quam attinet; praefixum ad refer¬ 
tur ab subjectum aliquo modo, dum per 
relationem exprimit vere objectivam, a- 
liquando materialem, inter rem et sub¬ 
jectum: «Sed quid istuc ad me attinet?» 
fPlaut. Poen. 3, 3, 24); «Bien, ipero esto 
a mi qui?; i. e.: no veo que esto pueda 
relacionarse conmigo». «Illa res ad meum 
officium pertinet» (Cic. P. Rose. Am. 
13, 36): «Esto estd relacionado intima- 
mente con mi cargo, forma como parte 
esencial de 61». 

8) . Ineis: «Inter ea». Inter ea ad quae 
plurimum interfuit Tarenti aut Brundi¬ 
sii convenire, duo enumerat: «Ut in Epi¬ 
ro consisteremus —de reliquis rebus tuo 
consilio uteremur.» 

9) . In Epiro: Epirus est regio Grae¬ 
ciae in ore maris Jonii inter Illiricum, 
Macedoniam, Thessaliam et Acarna¬ 
niam, montibus repleta et silvosa. —Ex¬ 
primuntur ablativo, adjecta praepositio¬ 
ne in, propria majorum locorum (regio¬ 
nes, provinciae) ubi actio fiat. 

(1) Forcell. aub voce ceterus. 


10) , De reliquis rebus: Cf. Stfiren- 
burg (Ad ! Cic. pro Arch. p. 95); «In voca¬ 
bulo ceteri semper inest oppositio, cum 
in reliqui semper perspiciatur residuum 
aliquod: quare nullo loco cum verbis an- 
tellecendi, praestandi junctum legitur 
vocabulum reliqui, sed vel ceteri vel 
alii, nec magis invenies praeter reliquos 
pro praeter ceteros, ea sci. significatio¬ 
ne, qua recentiores uti solent prae cete¬ 
ris.» Et pariter Forcellinius licet aliis 
verbis: « Cetera et reliqua in eo differunt 
quod reliqua sunt alia quae supersunt 
quaeque tamen ratione habita praece¬ 
dentium d^ersa sunt.»(h 

11) . Tuo consilio: «Consilium est 
aliquid faciendi aut non faciendi excogi¬ 
tata ratio» (Cic. Inv. I, 25, 36); consilium 
ideo prae se fert alicujus rei mente con¬ 
cipere rationem (disefto) et pariter quali¬ 
tates ad ipsam rem perficiendam neces¬ 
sarias: prudentia, judicium, sollertia... 
Hanc quoque vocem invenies pro animo, 
sententia, opinione, prudentia. 

12) . Uteremur: Quod ad hoc ver¬ 
bum cf. Pal. Lat. numerum 22. p. 61-7 in 
«Cursu Gymnastico». 

13) . Quoniam: «Ya que, dado que" 
desde el momento que». — Quod et quia 
rationem, quoniam et quando occasio¬ 
nem notant. Hae particulae subjuncti¬ 
vum expostulant tum solum cum cau¬ 
sam vel occasionem non a subjecto 
loquente significantur, sed ab alio, in 
oratione primaria, implicito vel explici- 
to, cujus sensus auctor propositionis 
profert; sic: «Inesse enim necesse est in 
eo, qui ita sit adfectus, et firmitatem 
animi, nec mortem nec dolorem timen¬ 
tis, quod mors sensu careat» (Cic. De 
fin. I, 40): «Pues se dice que la muerte 
carece de todo sentido». Attamen gene- 
ratim modum adsumunt qui in oratione 
independenti usurpandus esset. 

14) . Contingit: (com tango) Justam 
exprimit relationem rei cum subjecto cui 
aliquid evenit, et generatim de rebus 
prosperis dicitur. — Dixit Agraetius: 
«Contingunt bona, accidunt mala, eve- 

niunt utraque.»—Cui tamen hic non est 
locus, nam de malis loquens Tullius con¬ 
tingere accipit. 

15) . Magno numero: Magnus a ra¬ 
dice mag, ex qua et magis et macte 
promanant, magnitudinis rei absque pe' 
culiari notione significationem sibi adsu- 
mit, sicut et p. dyas. Discrimen ideo habes 
inter hanc vocem et ingens, grandis, 
amplus..., quae aliquid peculiaris ha- 
bent. —Nota numerum, sicut et locum, 
saepe in ablativo casu praepositionem 
respuere: «Esse alicui parentis numero » 
(Cic. Div. in Cael. 19, 62). «Obsidum 
numero mitti» (Caes. Bell. Gall. 5, 27, 3); 
«Obsidum loco secum ducere» (Bell. 
Galt. 5, 5, 4): «Llevarse en caltdad, como 
rehenes». 

16) . Nostrorum malorum: Haud 
infrequenter usurpant Latini noster pro 
meus, itemque primam personam plu- 
talem pro singulari. Aliquando jungitur 
prima pluralis primae singulari: «Ad nos¬ 
tra me studia referam litterarum» (Cic. 
Ad fam. I, 8. 3). Cf. in hac epistula: 


nostrorum malorum —nobis iter: meos 
commendo—me sustento. 

17) . Cyzicum: Oppidum Mislae ad 
Propontidem. —Ingressum in aliquam ci¬ 
vitatem significantes accusativum usur¬ 
pamus, addimusque in propriis regio- 
num, provinciarum majorum insularum. 

18) . Vix misereque: Est hendiadys, 
cf. Pal. Lat. num. 13, p, 53: cf. etiam 
num. 21, p. 44-8. —Nota scripsisse Cice¬ 
ronem epistulam Tarenti, accusatum et 
in exilium a Clodio pulsum. 

19) Me sustento: «Se sustentare» est 
animum erigere: «Quod reliquum est, 
sustenta te, mea Terentia, ut potes» 
(Cic. Ad fam. 14, 4). 

20) De Tbrentino: supplendum vi¬ 
detur portu, oppido. —In epistularum 
subscriptione amat Tullius saepius lo¬ 
cum unde significare: «Data a- d. 111 no¬ 
nas Octobres Thessalonica» {Ad fam. 
14,2); alias vero locum ubi: «Data a. d. 
VI Kal. Decembres Dyrrachii* (Ad fam. 
14, 1). 

Josephus M.“ MIR, C. M. F. 


Cervariensis Academiae Viri Litterati 

FRANCISCI XAVERII DORCA ORATIO 

pro cliente suo Qaimundo Lazaro Dovio. (P 

Quod erat mihi multis modis optandum et altro etiam omni cura provi¬ 
dendum, Reg. Cerv. Academia, at cum primum patroni partes agerem tali 
quodam cliente in publicum prodirem, qualis est is quem hodierna die coram 
sisto; id eam optata quaedam magis quam sperata mihi sors obtulerit, houd 
potui qoin patroni manus libenti atque gaudenti animo subirem. Etenim cum 
nactus sim clientem D. Raimundum Lazarum de Dou et Bassois Barcinonen¬ 
sem, quo uno nomine satis illum vobis cognitum atque laudatum esse judico, 
confidenter spero hanc personam, quam scilicet nunc primum sustineo, cum 
mihi multo auspicatissimam, tum vero tibi, Academia, non modo non injucun¬ 
dam fore, verum etiam acceptissimam. Nam patronorum pierique omnes eo 
adhibentur ut clientes exornent soos; mihi vero ejusmodi cliens est oblatus, 
ut in eodem exornando minus mihi laboraRdum sit, quam in hoc, ut ego ni¬ 
mium ne efferar quod multum a cliente videar ornari. Sed enim vos ex iis 

(1) Eo die habite quo docturae in jure civili apud Academicos donatus eat laurea. 

quae a me dicentur nolife.qoneso, petitoria dignitatem quasi {usto quodam 
modulo metiri. Siquidem hoc jam denuntio mihi esse in animo leviter transire; 
meque hodie non magis candidati meritis plane singularibus, aat benevolen¬ 
tiae erga ipsum meae aut vero argumenti copiae, quam temporis exiguitati 
serviturum. Praesertim cum in hoc adulescente laudando necesse sit ut etiam 
cum dixeris innumera, plura tamen tacuisse videare, quam dixeris. 

Nam ut omittam quae urbs Barcino sive de claris ejus natalibus, sive de 
profecta in litteris et humanioribus et philosophicis, sive de optima jam a pue¬ 
ro ipsius institutione abunde atque magnifice loqui potest; quis tam peregri¬ 
nus Cervariae est, non dico vestrum, Doctores Professoresque, sed vel 
alterius cujusque ordinis, qui, quam egregiam cliens noster in Jure sive dis¬ 
cendo, sive docendo operam ac diligentiam posuerit, ignoret? Profecto gesta 
sunt ejus non occulta, sed palam; neque audivimus ea modo, sed adfuimus 
planeque vidimus. Quandoquidem illae juris exercitationes, quibus de more 
praesunt Baccaiaurei, non latent nunc, sicut olim, in tenebris privatae domus, 
ubi impune licebat esse ignavum; sed in media Academiae luce, atque adeo 
ex ipsius Professorum cathedris habentur. Quam provinciam, laboris juxta ac 
gloriae plenissimam, quemadmodum obierit Raimundus, dum sibi traditam ad 
erudiendam cupidam Legum juventutem formabat, exploratius cuique est, 
quam ut a quopiam eorum qui me aadiunt nesciri posse videantur. Itaque con¬ 
tinebo me ab ejus laudibus; nec enim tantopere commendari dignus esset 
quantam certe est, si multis verbis esset commendandus. 

Sed anum sane praetermittere non possum quo sese in primis eximium ac 
singularem praestitit petitorem: summam nempe facultatem latine dicendi, 
quam ille cum legum scientia et multiplicis litteraturae supellectili, pulcro 
quodam faedere, conjunxit. Atque id ipsum non tam ego laudandi tui caussa, 
cliens dignissime, commemoro; quam ut vos, vos inquam, juris auditores qui 
nunc estis, praeclarum hoc exemplar secuti, ad studium Latinitatis cum Jure 
Civili conjungendum accendamini. Etenim haec, quam colitis, Matrona, Juris, 
inquam, prudentia Civilis, cum Romae nata atque alta sit, hoc quasi proprio 
Utitur sermone puro, Latino vereque Romano; hoc gaudet anice, hoc secum 
agi vult. Qui vero Latii sermonis gustum non habent, ut qualemcumque noti¬ 
tiam Juris habeant, non norunt ii augustam Themidem Romanam, sed ignobi¬ 
lem quandam Latio exulantem et quasi capite minutam Juris prudentiam, vix- 
que hoc ipso nomine dignandam. 

Ut enim de Catone M. Tullias, quem illustribus verbis tranctantem res 
philosophicas inducit, ait in Dialogis videri eum civitatem dare Philosophiae, 
quae antea perigrinari Romae videbator: sic contra, qui Juris prudentiam ele¬ 
ganter latine traditam a Romanis Jure consultis, puro minus, ne dicam bar¬ 
baro, Latinitatis genere deturpant; civitatem illi adimere, et clarissimam Latii 
Matronam redigere in peregrinitatem videntur. At vero Raimundus noster 
quam Latinam Juris prudentiam, Deus Immotalis! quam jurisprudentem, ut ita 
loquar, Latinitatem cum semper alias, Ium hodie in primis ad hunc locum 
attulit! ut mirum sit ea aetate potuisse adulescentem, qui tantum in Jure stu¬ 
dium poneret, otium habere ad hujusmodi elegantiam cultumque sermonis: 

eique rarsos, qai curam tantam adhiberet in dicendo, spatium fuisse ut tam 
impensam Juri operam navaret. 

Atqui praeclara haec ornamenta etsi fortasse cliens meus, pro eo quo 
est ingenio, memoria, judicio, industria et alacritate ad iibros non tam legen¬ 
dos quam devorandos, ipse per se adsequi valebat; tamen, quod de C. Cae¬ 
sare scriptum legimus, multum etiam debuit Raimundua consuetudini domes¬ 
ticae. Quanti est enim germanum habere fratrem D. Ignatiurn de Dou et Bns- 
sols, virum perfecte pianeque eruditum. Legumque olim in hoc Atenaeo 
dignissimum professorem? cujus exemplo candidatus noster omnis paene ge¬ 
neris litleraram intelligens et copiosus evadere). Illius autem an non quantivis 
est toto tempore Cerveriensi convictorem fuisse summi alterius Jureconsulti 
et Antecessoris non tam emeriti, quam de repubiica litteraria bene merentissi- 
mi? in quem intuens cottidie petitor animum suum tamquam ad speculum 
componeret, seseque in dies mirifice poiiret? O fortunatum contubernium, tibi- 
que admodum, Raimunde, gloriosum! quo videlicet ita usus es, ut quem ha¬ 
bueris contubernalem moribus et doctrina prae te feras. Simul autem illud 
effecisti ut cum nobis Professore optimo, fratre inquam tuo, carendum sit; 
pulcram tamen in tuis dotibus expressamque ejus effigiem cernamus. Neque 
enim cum fratre tuo major tibi generis et sanguinis conjunctio,, quam ingenii 
atque doctrinae ceterarumque animi dotium germanitas intercedit. Quod qui¬ 
dem aut satis est, Academici Cervarienses, ut cliens iste sit vobis commenda¬ 
tissimus, aut quid satis sit futurum plane non reperio. 

Quam ob rem oro te quaesoque, perinlustris Cancellarie, ut florentissi- 
mo huic adulescenti, quam postulat, Juris civ. lauream decernas, quam pro¬ 
fecto ut hodie potissimum decerneres, non tam casu, quam merito petitoris 
accidil: ut praemium, ceteroqui per se amplissimum, eo die nancisceretur, quo 
propter Augustissimi Conditoris hujus Academiae solemnem jucundissimam- 
que memoriam multo erat honorificentius futurum. Tum tu mihi potestatem 
facias ut clientem, cujus ego in periclitanda ejus scientia non tam patronus, 
quam peritiae testis et admirator adfui, more majorum renuntiem Doctorem. 


In Imaginem Crucifixi in patris tumulo statutam 


Haec tibi sancta tuus posui, pater optime, natus 
anxius et multis munera cum lacrimis: 
Marmore non Pario structam, non aere columnam 
vana nec excelsae pegmata pyramidos, 
sed lignum vitale crucis, quo fracta tyranni 
diripuit Stygii ferrea regna Deus, 
grassantem victor mortem dum morte peremit 
et misero vinctos carcere solvit avos. 

Aspice, quo pretio tua vita redempta, viatori 
Vendetur vitiis rarius illa tuis. 

Clemens JANICIUS 

Conferenze Virgiliane tenute a la 
Universiti Cattolica dei sacro Cuore 
in commemorazione dei Bimillenario 
Virgiliano.— Vita e Pensiero. Milano, 
‘93‘- 

Ut refert operis titulus, agitur de colla¬ 
tionum scient ifica rum se>-to a maximis in 
re Vergiliana auctoribus in Catholica Uni¬ 
versitate Mediolanensi habitarum. Incipit 
series harum disquisitionum Josephus 
Albini, in regia Universitate Boloniensi 
professore, et discutit Vergilius, anima et 
ars; sequitur R.S. Conway, in Universi¬ 
tate Manchester Professor themate: Poesis 
et imperium et vacat studio circa influxum 
Vergilii in oeconomiam politicam ejus tem¬ 
poris. Thadaeus Zieliuski Professor 
Varsaviensis agit de Tragoedia maternita- 
tis in scriptis Vergilii dum Hleronimus 
Carcopino in Sorbonensi Universitate 
Magister descriptiones regionis Latinae in 
Aeneide contentas commemorat; Fritz 
Wege, professor Breslaviensis investigat 
Vergilium et artem figurativam; denique 
Gino Funaioii, professor catholicae 
Mediolanensis Universitatis seriem colla¬ 
tionum claudit cum suavissimo themate 
Vergilius pacis poeta. Nomina auctorum 
et subjectum diserlationum nos ab ulteriore 
hujus voluminis commendatione liberat. 

ALOISIUS PUJOL, c. m. F. 

L£on Debeauvais. —Cours de «Langue 
Latine. —Grammaire Complete. — Li- 
brairie Classique Eugbne Belin, 8 Rue 
Ferou 8 , Paris. 

Verissime profecto quid temerarium es¬ 
se adserit auctor in prooemio novae gram¬ 
maticae Latinae confectionem: tanta enim 
earum in dies apud omnes gentes copia, 
tantusque methodorum numerus editur! 
Quae tamen auctoris adsertio modestiae pig¬ 
nus in eo libro conjiciendo mihi est, quem ad 
modum et illa ibidem verba: «Notre livre 
n'a pas visi & dire plus que les autres»; et 
novus enim liber est, mea sententia, et abso¬ 
lutus prae aliis innumeris. 


Nihil singillatim dicam de typographica 
ratione, adcurata et varia, cum plagularum 
una obiter inspectio vehementer placeat, at 
que ideo grammaticae regulae adulescentuli 
quasi oculis infiguntur: plerisque in pagi¬ 
nis septem, octo, novem typorum genera 
obferuntur. Paucis typographia sane est 
aer6e. 

Doctrinae vero expositio grammaticae 
lucida atque nitida, solida et ordinata. Ut 
unius ubertatis specimen demus, in primis 
commendatur numerus 25g, qui plus 300 
irregularium verborum vocabularium ad- 
fert; numerus 435 , qui adjectiva circiter 
100 cum propriis grammaticis construc¬ 
tionibus; numerus 6 g 3 (12 ipsae plagu¬ 
lae), qui praecipuarum verborum cons¬ 
tructionum. Quae vero maxime hoc in libro 
laudanda, ea est syntaxeos expositio atque 
explanatio. Exemplorum typi grandis ope, 
ea prae primis adducitur, quae quasi com¬ 
pendium doctrinae erit regula. Itaque 2 og 
exemplis regulisve Latina omnis syntaxis 
exstruitur et amoena ratione et solida. Ex 
animo, igitur, et auctori grammatices gra¬ 
tulamur ob eximium laboris paedagogici 
suscepti exitum, et alumnis Latinitatis, qui 
adeo apto in studio instrumento potientur. 

Nonnulla denique hic proprio penti auc¬ 
tori innuemus, in consequentibus fortasse 
editionibus notanda. Exigua summo opere 
nobis prosodiae ac metricae expositio vide¬ 
tur: duabus omnino plagulis absolvitur. At 
est grammatices brevitati consulendum. Ideo 
eos eliminandos numeros proposuerim: 
188 , 213 , 223 , 227 , 228 , 22 g, 230 , et a 
311 ad 3761 paucis, 27 pag. Ceteras repeti¬ 
tiones in genere dumtaxat probamus, cum 
minutatim discutiendi spatium non sit. 
Quod autem de eliminanda La Petite Syn- 
taxe propono, nullatenus objicit menti in 
prooemio expressae, nam La Grammaire 
Complete potest includere, nulla repitilio- 
ne adducta, La Petite Grammaire (mor- 
phologiam et syntaxim), verbi gratia, no¬ 
tando numeros alterius grammatices aste- 
risco, qui in alterius omittetur... Ad volu- 

minis vero unitatem, ni fallor , conferret 
numerorum 80, 21 5 . 25 g, 435, 693 ex¬ 
punctio et eorum in fine appendicis in mo¬ 
dum insertio. In aliquibus ad ferendis defi¬ 
nitionibus fortasse res non ita exprimatur, 
ut in num. 376:« Eapposition est un nom a 
coti d'un autre pour te determiner». Neque, 
nisi modo relativo, placent omnino defini¬ 
tiones adjectivi, epitheti, attributi... In lin¬ 
guis docendis maxime, mihi crede, deside¬ 
rantur principia Grammaticae generalis, 
quin ideo omnino traditionem «premibre loi 
detout progrbs» aspernamur. 

In num. 212 typographus scripsit legi 
loco legi, et in num. 282 quisqua pro quis¬ 
quam. Num, 132 dicit alterius, quod notit¬ 
iae pag. 32 contradicit. In numero 227 
deest praeteritum intuitus sum. In num. 
2gg una cum vocibus causd et gratid per¬ 
belle caderet insertio praepositionis ergo, 
quae nullibi in grammatica invenitur. Ne¬ 
que ullo modo illud subscribimus numeri 
848,1: «Comrre une syllabe a Ia quantiti de 
sa voyelle...» Alias, ne plura, non esset 
verum illud Ciceronis: «Quid vero hoc ele¬ 
gantius, quod non fit natura, sed quodam 
instituto, indoctus dicimus brevi prima lit¬ 
tera, insanus producta.» (Orator, 48,i5g.) 
Ii autem minuti naevi nihil detrahunt gram¬ 
maticae, quam viris equisque commenda¬ 
mus omnibus. 

Dr. Josep M. a Liovet a, Pvre. — Confe s- 

sions de Sant Agusti. Versio dei llali 

al catalk. Lluis Gili, Editor.— Cbrsega 

415, Barcelona, 1931. 

Gloriantur admodum Catalaunicac lit¬ 
terae reddito ad eas opere «Confessiones 
Sti. Augustini», quod hodie lectoribus prae¬ 
bemus. Viribus haud communibus, sed vere 
athleticis eguit, qui tale opus nullo deside¬ 
rato labore est interpretatus. Ibi superatae 
difficultates paene insuperabiles, ibi cona¬ 
tus vere giganiei, magna scientiae Theolo¬ 
gicae copia, perfecta Latinae linguae ver¬ 
naculaeque cognitio. 

Traductionem comitatur eruditus com¬ 
mentarius cum clara et patienti adnotatio- 
num serie, eaeque adcuratissimae, quae in¬ 


gentis molts criticum adparatum objerunt. 
Sermo delicatus rivo labitur mansuetiore, 
rithmica vi ac lepore, sicut in originali. 

Ch. M. des Granges — Les Pofetes Fran- 

<;ais (1820-193o).-Paris, Librairie A. 

Hatier, 8, rue d’Assas, 1932. 

Quod in scholas atque in periculorum 
programmata invehantur poetica scripta 
Gallorum auctorum saeculi XlX et XX, id¬ 
circo praesens volumen editur, cujus natu¬ 
ram studiosis Gallicarum litterarum obiter 
pandemus. 

Hoc nempe volumen, quod «Collection 
d‘Auteurs Frangais» prosequitur, novam, 
eamque curiosam anthologiam poetarum 
Gallorum praebet, qui ab anno Domini 
1820 ad 1930 usqu e floruerunt Conflatur 
vero 5 io pagellis in octavo ornaturque 
quinquaginta circiter praecipuorum poeta¬ 
rum imaginibus. Pars libri potissima, ne¬ 
que id inmerito, quattuor vere classicis sae¬ 
culi XIX po&tis adscribitur, nimirum La- 
martine (pag. 19-61), Victor Hugo (pag. 
65 - 83 ), Musset (pag. 135-1 58 ), Vigny 
(pag. 163-183,. Reliquorum autem, quae 
adferuntur, poetarum scripta in volumine 
pro rata exstant. 

Finis tandem compilatoris hujus, quem 
commendamus, libri est talis: scripta non¬ 
nulla magistris atque professoribus obferre 
non modo scite composita, sed notis etiam 
criticis commentata, quibus ipsi in aulis 
fructuose nulloque fere labore uterentur. 
Quod certo certius auctor obtinuit, qui no¬ 
titiam brevem poitae vitae praeire scriptis 
curavit, eaque adcurata commentatione at 
que facili ditavit. Ibi non formas solum 
compositionis metricae avitas reperies et usi¬ 
tatissimas, verum aliqua etiam versuum so¬ 
lutorum analecta, qualia H. de Rbgnier, 
Verhaeren, Francis Jammes. Denique com¬ 
modiorem modum utendi libri in introduc¬ 
tione rite expositum habes. Paucis, volumen 
cum moderatorem Contectionis Auctorum 
Gallicorum honestat, tum librariae Hatier 
meritum auget. 

A. MARQUfiS, C. M. F. 

Exercitationes Scholares 


Vir fortis 

(Ann. III. n. 22) 

Imperator quidam periculosum in ge¬ 
nu vulnus acceperat. Chirurgi ad cruris 
amputationem procedendum fore dixe¬ 
runt. Quod audiens ille magnam mons¬ 
travit pacem. Inter circunstantes. suum 
cubicularium vidit, qui profundissimum 
dolorem experiri videbatur Cur luges? 
— subridens ille — : id tibi accidit fortuna¬ 
te, ex hoc enim unum dumtaxat calceum 
eris inceraturus. 

Xaverius Maria Ai.varus 

Oniati in Guipuzcoci. 


De viro forti 

Quidam imperator in genu vulnus 
periculosum acceperat. Chirurgi ad cru¬ 
ris amputationem procedendum fore de¬ 
claraverunt. Quod audiens, magnam pa¬ 
cem imperator ostendit. Inter eos qui 
aderant cubicularium vidit qui dolorem 
maximum experiri videbatur.—Quid lu¬ 
ges, dixit ei adridens: id tibi fortunate 
accidit, quia in posterum unus tantum 
calceus tibi erit incerandus. 

Franciscus MartInez de ApellAniz 

Oniati in Gnipuzcoa. * 


De viro forti 

Dux quidam grave vulnus in genu ac¬ 
ceperat. Chirurgi declararunt ad cruris 
amputationem fore procedendum; .quod 
audiens, magnae pacis signa ostendit. 

Inter eos qui aderant, cubicularium ani¬ 
madvertit in maerore maxime jacere: • 

Quid adfles?—ei dux adridens: id tibi ac¬ 
cidit fortunate, in posterum enim unum 
modo calceum incerabis. 

Nicolaus a TelIeria 

Oniati in Gnipuzcoa ■ • 


Composita ex Fero: llevar 


Fero - ers - erre - tuli - latum 


Adfero = traer 
Aufero = quitar 
Confero — contribuir 
Defero = entregar 
Differo = diferir 
Effero = levantar 
Infero — meter 


Obfero = ofrecer 
Perfero = soportar" • 
Praefero = preferir 
Profero = sacnr 
Refero = referir 
Subfero = sufrir 
Transfero— trasladar 

Compositiones Vertendae 


Del dicho al hecho... 

La casa de Ariosto respiraba (1) la 
sencillez (2) de un fildsofo. Preguntdsele 
una vez (3) por qu£ no la habfa hecho 
m&s magnifica, habiendo (4) deserito en 
su Rolando tantos suntuosos palacios, 
tan bellos pdrticos y agradables fuentes. 


A lo que respondid 61 (5); Mds pronto y 
con mds facilidad se reiinen las palabras 
que las piedras. 

Notulae 

(1) Referre. — (2) Ingenuitas. — (3) 
Quondam,—(4) Qui por relativo. — (5) 
Cui ille. 


Equus bellator et equus ruricola 

Fefellit (1) saepe non cautos mutatio. 

In agro Florentino haberi coeperat (2) 
delectus equorum, maximo jam propediem 
bello inminente. Adlectores pepercerant 
equis cujusdam agricolae, cujus tenuitas (3) 
monuit (4) posse nihil parvis detrahi bonis. 

Domino campestres operas (5) duo agebant equi, 
aequales annis, et juventa fervidi. 

Consilio levior fieri bellator cupit, 
et socio mentem istis aperit sermonibus: 
vitae me nostrae miserae jamdiu piget; ( 6 ) 
laboris tanti taedet: ferre sarcinas, 
easque saepe turpes, o quantum pudet! 

Honor major erit pulcrum alacremque militem 
vectare dorso, diros hostes adgredi, 

' clara victorum laude constanter frui. 

Sed alter renuit, vitam ruris praeferens. 

Tunc ille furtim se delectis adgregat, 
luxurians (7) alte; cervice ferus (8) ardua. 

Jam compos voti (9) mox in castra ducitur. 

Initur pugna: misere bellator novus 
gravi recepto humi ( 10 ) prostratur vulnere. 

Suam dolens fortunam moritur ingemens: 

O socium, o campos, o florentes hortulos, 
quam male vos demens volui derelinquere! 

L. Rocci, S. J. 


Notulae 

(1) Suele engaflar. — (2) Coeptus erat. 
(3) Modesta fortuna.—(4) Hizo entender. 
(5) Servicios. —(6)—Me hastfo. —(7) Brin- 
cando. — (8) Orgulloso. — (9) Cumplido 
su anhelo.—(10) En tierra. 


Prof. Emmanuel Jovd, C. M, F. 

Moderator 


Typoftraphla F. Campa Calmct - Tarrefac. 

